Foto’s: Reddingswerkers red nege mense van Durban-vloedeFoto’s volg onderaan die berig. Nege mense is Dinsdagoggend deur paramedici gered nadat die Umbilo-rivier in Durban sy walle oorstroom het. “Die slagoffers was almal haweloses wat onder die brug op die M4-deurpad geslaap het. Die watervlak het skielik gestyg en hulle vasgekeer,” het Chris Botha, ŉ woordvoerder van Netcare911, gesê. Reddingswerkers het een persoon gered deur hom met toue oor die rivier te trek, die res is van bo die brug met toue na veiligheid gehys.